‏ 15 במאי 2019

לכבוד

ראשי ומנהלי מועדוני השחמט בישראל

שלום רב,

**הנדון: אליפות ישראל לקבוצות נוער עד גיל 18 לשנת 2019**

אליפות ישראל לקבוצות נוער לגילאי 18-13 תתקיים בתאריכים 27-25 באוגוסט 2019 (כ"ד –כ"ו באב תשע"ט)

בכפר הירוק, רמת השרון. המקום מוקף גדר עם אבטחה בשער. הנכם מוזמנים לשלוח קבוצה או קבוצות לאליפות.

**תקנון האליפות:**

|  |  |
| --- | --- |
| 1. | מספר הקבוצות שמועדון רשאי לרשום לאליפות אינו מוגבל, בתנאי שנרשמו בזמן. אם תהיה הרשמה עודפת של קבוצות, תינתן עדיפות לקבוצות שלשחקניהן מד כושר ממוצע גבוה יותר, אך לא נאפשר שיתוף קבוצות שנרשמו באיחור אם לא יהיה עבורן מקום.  |
| 2. | בכל קבוצה מותר לרשום ארבעה עד שישה שחקנים ומלווה אחד (הליווי אינו חובה). סדר הלוחות הוא קבוע ואינו ניתן להחלפה לאחר תום מועד ההרשמה. |
| 3. | רשאים להשתתף שחקנים שנולדו בשנים 2006-2001 בלבד. כל קבוצה רשאית להרכיב שחקן אחד בלבד שנולד אחרי 2006.  |
| 4. | מועדון רשאי לרשום אך ורק שחקנים אשר שיחקו בעונת 2019 באותו המועדון, או שישחקו במועדון בעונת המשחקים 2020 (שחקן שיחליט לעבור מועדון אחרי 1/8/2019 צריך להציג מכתב שחרור חתום ע"י מורשי החתימה של המועדון בו שיחק בעונת 2019). |
| 5. | בטופס ההרשמה יצוינו הפרטים הבאים: שם מלא, מס' שחקן ישראלי, מס' שחקן בפיד"ה ותאריך לידה. אך ורק מנהלי מועדונים רשאים לרשום שחקנים וקבוצות. לא ניתן להירשם ע"י שחקנים בודדים ו/או הוריהם במשרדי האיגוד. |
| 6. | תוצאות התחרות ידווחו לחישובי מד הכושר הישראלי (לכל השחקנים) והבינלאומי (לשחקנים עד 1600, בהתאם לכללי הדירוג של פיד"ה). על כל השחקנים להיות בעלי כרטיס שחמטאי בר תוקף לכל ימי התחרות ללא יוצא מן הכלל. אם יהיו שחקנים שלא יעמדו בתנאי זה – מועדונם יחויב בעלות כרטיסי השחמטאי החסרים.  |
| 7. | דמי השתתפות: 480 ₪ לכל שחקן/מלווה הזקוק ללינה בשני לילות התחרות (כולל 3 ארוחות). . 290 ₪ לכל שחקן/מלווה הזקוק לארוחות צהריים בלבד . . 150 ₪ לכל שחקן שאינו זקוקים ללינה ו/או לארוחות מהכפר   |
| 8. | תתקיימנה 2 תחרויות נפרדות:**אליפות** - 7 סיבובים שוויצריים, כאשר הדירוג הראשוני נעשה לפי ממוצע מד הכושר של ארבעת השחקנים בעלי מד הכושר הגבוה ביותר בכל קבוצה. המשחקים יתקיימו בקצב של 50 דקות לשחקן + 10 שניות למסע. רישום מסעים הוא חובה על כל שחקן עד לרגע שבו נותרו לו פחות מחמש דקות (גם אם לאחר מכן התווסף לו זמן מעבר לאותן חמש דקות). בשני הסיבובים האחרונים לא יהיו מפגשים בין שתי קבוצות מאותו המועדון.שחקן שיריבו הציע לו תיקו רשאי, בנוכחות שופט, לפנות לשחקן הלוח הראשון של קבוצתו ולבקש ממנו המלצה אם להסכים או לא להסכים לתיקו. |
| 9. | **גביע** – 9 סיבובים שוויצריים.המשחקים יתקיימו בקצב של 4 דקות לשחקן + 2 שניות למסע. מותר להגיש סדר לוחות שונה לתחרות הבזק (ניתן להגיש רשימה בתאריך 22/8 לאלמוג בורשטיין).  |
| 10. | **חל איסור מוחלט על שתיית משקאות חריפים ו/או עישון. העבריינים ייענשו בכל חומרת הדין.** |
| 11.12. | **ניקוד**קבוצה תקבל נקודה על כל ניצחון אישי, וחצי נקודה על כל תיקו אישי (אין בונוס). הדירוג הסופי של הקבוצות ייקבע על פי סך הנקודות האישיות שצברו שחקני כל קבוצה.**התרת שוויון נקודות**במקרה של שוויון נקודות יופעלו שוברי השוויון הבאים: 1. תוצא(ו)ת המפגש(ים) בין הקבוצות (בתנאי שכל הקבוצות באותה קבוצת ניקוד שיחקו ביניהן). 2. ברגר אישי (סך הנקודות האישיות שצברו יריבותיה של כל קבוצה מוכפל במספר הנקודות האישיות שצברה הקבוצה כנגד אותה יריבה). 3. ברגר קבוצתי (סך הנקודות הקבוצתיות שצברו הקבוצות שנוצחו על ידי כל קבוצה ועוד מחצית הנקודות שצברו הקבוצות שסיימו נגדה בתיקו 2:2). 4. התוצאה העדיפה בלוח הגבוה ביותר. |
| 13. | **הרשמה****יש להירשם באמצעות הטופס המצ"ב עד יום ב' 22/7/2019 שעה 14:00,** **יש לצרף להרשמה אישור על ביצוע מלוא התשלום עבור השחקנים והמלווים. הרשמה ללא תשלום בפועל אינה תקפה. קבוצות שתרשמנה באופן לא מרוכז/תשלמנה לאחר התאריך הנ"ל - המועדון יישא בעלות דמי טיפול של 100 ₪ לקבוצה.**אמצעי תשלום:1. העברה בנקאית לאיגוד הישראלי לשחמט, חשבון מס' 488009, בנק המזרחי, סניף 493, .
2. תשלום בכרטיס אשראי לטלפון 03-6437628 בימים א'-ה' בין השעות 15.00-09.00.
 |
| 14. | **שחקנים ומלווים הזקוקים ללינה בכפר חייבים להודיע על כך עד 22/6/2019!!** המגורים יהיו בחדרים ממוזגים בני ארבע מיטות. על אחד, שניים או שלושה בחדר תחול תוספת תשלום ששיעורה תועבר למעוניינים. כל מי שלן בכפר מתבקש להביא עמו מגבת. מצעים, כריות ושמיכות יסופקו ע"י המארחים |
|  |  |
| 15. | לוח הזמנים |
|  | יום א' 25/810:00 - 09:30 : הגעה והתייצבות10:25 - 10:00 : טקס פתיחה12:30 - 10:30 : סיבוב 114:00 - 13:00 : ארוחת צהריים15:30 - 14:30 : חלוקת חדרים18:00 - 16:00 : סיבוב 219:30 - 18:30 : ארוחת ערב22:30 - 20:00 : תחרות בזק (גביע)\*בזמן הסיבוב הראשון וארוחת הצהרייםניתן יהיה לאחסן ציוד ותיקים במקום מוגן. | יום ב' 26/808:30 – 07:30 : ארוחת בוקר12:00 - 10:00 : סיבוב 314:00 – 13:00 : ארוחת צהרים16:30 - 14:30 : סיבוב 419:30 - 18:30 : ארוחת ערב21:30 - 19:30 : סיבוב 521:45 תחרות טריוויה שחמט נושאת פרסים.יום ג ' 27/808:30 - 07:30 : ארוחת בוקר11:00 - 09:00 : סיבוב 612:30 - 11:00 : פינוי חדרים וארוחת צהריים14:30 - 12:30 : סיבוב 715:30 - 15:00 : טקס סיום  |
| 16. | **פרסים**הקבוצות הזוכות בשלושת המקומות הראשונים בכל אחת מהתחרויות תזכינה בגביע ובמדליות. שחקנים מצטיינים על כל לוח יזכו במדליות. |

17. ניתן להגיש ערעור על החלטת השופט הראשי עד חצי שעה מתום הקרב שבגינו מערערים.

 הרכב ועדת הערעורים יימסר בתחילת התחרות.

18. קיום התחרות מותנה בהרשמה של 8 קבוצות לפחות ובאישור של הגורם המארח.

19. לפרטים ולבירורים ניתן לפנות למנהל התחרות – אלמוג בורשטיין – טלפון 054-4979447, דוא"ל almogbu@walla.com . הנהלת האליפות שומרת לעצמה את הזכות לערוך שינויים שידרשו בהתאם לנסיבות.

בברכת הצלחה,

גיל בורוחובסקי משה קציר אלמוג בורשטיין

 מנכ"ל איגוד השחמט יו"ר ועדת הנוער מנהל התחרות

 **מועד אחרון להרשמה: 22/7/2019**

**טופס הרשמה אליפות ישראל לקבוצות עד גיל 18 לשנת 2019**

לשלוח למייל almogbu@walla.com

שם המועדון \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

שם הקבוצה \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**רשימת השחקנים**

|  |  |  |  |  |
| --- | --- | --- | --- | --- |
| **תאריך לידה** | **שם השחקן** | **מס' שחקן בינלאומי** | **מס' שחקן ישראלי** | **לוח מס'** |
|  |  |  |  | 1 |
|  |  |  |  | 2 |
|  |  |  |  | 3 |
|  |  |  |  | 4 |
|  |  |  |  | 5 |
|  |  |  |  | 6 |

## חובה למלא מספרי שחקן (שחקנים חדשים חייבים להירשם קודם באתר האיגוד)

שם מלווה הקבוצה \_\_\_\_\_\_\_\_\_\_\_\_\_\_\_\_\_\_\_\_\_\_\_\_ טל. \_\_\_\_\_\_\_\_\_\_\_\_\_\_\_\_\_\_\_

|  |
| --- |
| **מצורף אישור על ביצוע התשלום ע"ס \_\_\_\_\_\_\_\_\_\_\_\_\_\_\_\_ לאיגוד הישראלי לשחמט, בהעברה בנקאית לחשבון מס' 488009, בנק המזרחי, סניף 493, או בכרטיס אשראי לטלפון 03-6437628 .** |
|  |

הנני מצהיר בזאת כי קראתי את תקנון האליפות והמועדון מקבל עליו את כל התנאים הרשומים בו.

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_

 שם מורשה חתימה חתימה חותמת המועדון תאריך